
 Aparna creates a temple aroung her. తన నృత్యంతో తన చుట్టూ ఓ ఆధ్యాత్మిక ఆలయాన్ని సృష్టించు కుంటుంది?! అది నిజమేనా? నాన్సెన్స్... అది నిజం కాదు. అపర్ణ గొప్ప డాన్సరే కావొచ్చు. పరిపూర్ణత సిద్ధించుకున్న నాట్యకారిణే కావొచ్చు. కాని అందులో పవిత్రత లేదేమోననిపించింది మొదటిసారి శ్రీధర్ కి. దేవుళ్ళ పాత్రలు ధరించేటప్పుడు ఎన్టీఆర్ మాంసం ముట్టకుండా, శాఖాహారమే తీసుకుంటూ, కటిక నేలమీద పడుకొనేవారట. ఎంత గొప్ప అంకితభావం... ఎంత పవిత్రత. ఈమె డ్యాన్స్ లో SPIRITUAL CONTENT నిజంగా దాగుందా? శ్రీధర్ అలా మధనపడుతుండగానే జాన్ తన ఎడమచేతిలోని డ్రింక్ గ్లాసుని కుడి చేతిలోకి మార్చుకుని, తన ఎడం చేతిని అపర్ణ భుజంమీద వేసి, ఆమెని తనకేసి అదుముకున్నాడు- ఎంతో నేర్పుగా... అతని చర్యలో కాముకత తొంగిచూసింది. ఇప్పుడామె పూర్తిగా అతడ్ని ఆనుకొనిపోయి వుంది. జుగుప్స కలిగించే భంగిమ... ఆ భంగిమపట్ల ఆమెకి అభ్యంతరం వున్నట్లు కూడా కనిపించలేదు- ఆమె కళ్ళలో. ఇక భరించలేకపోయాడు శ్రీధర్. అక్కడే వుంటే మరేం చూడాల్సి వస్తుందోనని అతనికి భయంగా వుంది. నెమ్మదిగా కిటికీ వద్దనుంచి లేచాడు శ్రీధర్. జాన్ తన ఎడం చేతితో- అపర్ణ ఎడమ భుజాన్ని మృదువుగా నిమురుతున్నాడు. అది చూసి, ఒళ్ళంతా తేళ్ళు... జెర్రులు పాకుతున్నట్లనిపించింది శ్రీధర్ కి. ముందక్కడి నుంచి బయటపడటం మంచిదనిపించిందతనికి. అందుకే... మందెక్కువయి అడ్డదిడ్డంగా పడి దొర్లుతున్న వాళ్ళ మధ్య నుంచి దారి చేసుకుంటూ మెల్లగా తలుపు కేసి పోసాగాడు. అంతలో చిన్న కేక వినిపించింది అపర్ణ కంఠంనుంచి. తలుపుకి సమీపంగా వెళ్ళిన శ్రీధర్ ఒక్కసారి ఉలికిపాటుగా వెనక్కి తిరిగాడు. అప్పుడు కనిపించిన దృశ్యాన్ని జీర్ణించుకోలేని శ్రీధర్ రెండంగల్లో జాన్ ని సమీపించి, అప్పటివరకు గుండె లోతులో దాచుకున్న ఆగ్రహాన్ని చేతుల్లోకి తోడుకొని అతని కాలర్ పట్టి బొమ్మను లేపినట్లు పైకి లేపాడు. "నో...నో...శ్రీధర్... అతనేదో తాగిన మైకంలో" అని అపర్ణ ఏదో చెప్పబోయింది. "తాగిన మైకంలో నీ ఒళ్ళంతా కసిగా ముద్దులు పెట్టుకుంటున్నాడంటావ్...అంతేనా?" నిప్పులు చిమ్ముతున్నట్లుగా అపర్ణకేసి చూస్తూ అన్న శ్రీధర్- ఆ మరుక్షణమే తన చూపుల్ని జాన్ మీదకి మరల్చి లాగిపెట్టి అతని ఆ చెంపలు, ఈ చెంపలు వాయించి పడేశాడు. ఒక్కసారి ఆ హాల్లో నిశ్శబ్దం పేరుకుపోయింది. ఎక్కడివాళ్ళక్కడ బిగుసుకుపోయారు. "రాస్కెల్...సోషల్ గా మూవ్ అవటానికి, కాంక్షగా దగ్గరవ్వటానికి మధ్యనున్న తేడాని అర్థం చేసుకోలేని స్థితిలో లేను నేను. నువ్వు ఆమె జీవితానికి ప్రమోటర్ కావు-ఆమె వృత్తికే. మితిమీరి ప్రవర్తించటం మర్యాదేనా?" గద్దిస్తూ జాన్ కళ్ళలోకి సూటిగా చూస్తూ అడిగాడు శ్రీధర్. "నీకేమిటి నష్టం...నేనెవరో తెలుసా? నేను తలుచుకుంటే ఏం చేయగలనో తెలుసా?" జాన్ కూడా తగ్గకుండా శ్రీధర్ చేతుల్లోంచి తన కాలర్ విడిపించుకునే ప్రయత్నం చేస్తూ అన్నాడు కోపంగా. అంతే...అప్పుడు శ్రీధర్ పిడికిలి బిగించి గుద్దిన గుద్దుకు క్షణాల్లో జాన్ ముక్కుల్లోంచి రక్తం పెల్లుబుకింది. అక్కడున్న అందరూ ఆ హఠాత్పరిణామానికి చేష్టలుదక్కి నిల్చుండి పోయారు. "నన్ను కొడతావా? నీకెంత ధైర్యం?" అంటూ హూంకరించాడు జాన్. "నిన్ను కొట్టటానికి ధైర్యం కూడా కావాలా రాస్కెల్! సక్సెస్ ని ఎంజాయ్ చేయటమంటే అసభ్యంగా ఆడాళ్ళ శరీరాల్ని తడమటం కాదు. మర్యాదగా నీ కాళ్ళు, చేతులు నీదగ్గర పెట్టుకుంటానని హామీ యిస్తే నిన్ను వదిలేస్తా." "లేదంటే ఏం చేస్తావ్?" బింకంగా అడిగాడు జాన్. అంతే...ఆ మరుక్షణమే జాన్ మెడపట్టుకొని తలుపువరకు తీసుకెళ్ళి తలుపుతీసి బయటకు తోసి- "ఇది చేస్తాను-ఇలా చేస్తాను. అర్థమయిందా?" అన్నాడు శ్రీధర్. తనలో మరిగిపోతున్న ఆగ్రహాన్ని బలవంతాన అణుచుకుంటూ. జాన్ కి తన పరిస్థితి అర్థమయిపోయినట్లు ఏదో గొణుక్కుంటూ వెళ్ళిపోయాడు అక్కడినుంచి. అంతా క్షణాల్లో జరిగిపోయిన ఆ సంఘటనకి ఎలా రియాక్టవ్వాలో అక్కడున్న ఎవరికీ అర్థం కాలేదు. కొంతసేపటికి తేరుకున్న అపర్ణ కళ్ళలో సన్నని తడి. "ఏదిఏమైనా నువ్వలా చేసుండవలసింది కాదేమో శ్రీధర్. అతను నాకు, నీకు గెస్ట్. పైపెచ్చు నా ప్రమోటర్" నెమ్మదిగా అంది అపర్ణ. అలాంటి రిటార్ట్ ఆమెనుంచి వస్తుందని వూహించని శ్రీధర్ నిరుత్తరుడై పోయాడు ఆ క్షణానే.
   * * * *
 ఎదురు ఫ్లాట్ లో జరుగుతున్న ప్రతి దృశ్యాన్ని, ఒపేరా గ్లాస్ ద్వారా చూస్తున్న పూజ(మాళవిక) తెలీని ఆవేదనకు లోనయింది. శ్రీధర్ ని వాళ్ళంతా అలా హింసించటం ఆమెకెందుకో ఆగ్రహాన్ని కూడా తెప్పించింది. ఫోన్ ద్వారా శ్రీధర్ ని పలకరిద్దామంటే, ఎవరో ఒకరు నిమిష నిమిషానికి ఫోన్స్ చేస్తూ దాన్ని ఎంగేజ్ లో వుంచుతున్నారు. అప్పటికప్పుడు వెళ్ళి శ్రీధర్ని ఓదార్చగలిగితే ఎంత బావుంటుందని అనిపించినా, అది కొత్త సమస్యలకు దారితీయొచ్చని, తనని తాను నిగ్రహించుకుంది. అయినా ఆమె చూపులు మాత్రం శ్రీధర్ ఫ్లాట్ మీదే వున్నాయి. అంతలో పూజ ఫోన్ రింగయింది. ఆ టైమ్ లో తనకెవరు ఫోన్ చేస్తారు? ఆలోచిస్తూ శ్రీధర్ ఫ్లాట్ కేసి చూసింది. డ్యాన్స్ బృందంలోని ఒక వ్యక్తి ఫోన్ లో మాట్లాడుతున్న దృశ్యం కనిపించింది పూజకి. ఫోన్ లిఫ్ట్ చేసి- "హలో" అంది. "నేను...నిర్మలని...నిద్ర రావటం లేదు. కిందకి రాకూడదూ... ప్లేయింగ్ కార్డ్స్ ఆడుకుందాం" అంది నిర్మల.

 Aparna creates a temple aroung her. tana nrutyamtho tana chuttu oo aadhyaatmika aalayaanni srushtinchu kuntundi?! adhi nijamena? nansens... adhi nijam kaadu. aparna goppa dansare kaavochu. paripuurnata siddhinchukunna naatyakaarine kaavochu. kaani andulo pavitrata ledemonanipinchindi modatisaari shreedhar ki. devulla paatralu dharinchetappudu ntr maamsam muttakunda, saakhaahaarame teesukuntu, katika neelameeda padukonevaarata. entha goppa ankitabhaavam... entha pavitrata. eeme dans loo SPIRITUAL CONTENT nijamgaa dagunda? shreedhar alaa madhanapadutundagaane jan tana edamachetiloni drink glassuni kudi chetiloki maarchukuni, tana edam chetini aparna bhujammeeda vesi, aameni tanakesi adumukunnadu- entho nerpugaa... athani charyalo kaamukata tongichusindi. ippudame puurtigaa atadni aanukonipoyi vundi. jugupsa kaliginche bhangima... aa bhangimapatla aameki abhyantaram vunnatlu kuudaa kanipinchaledu- aame kallalo. ika bharinchalekapoyadu shreedhar. akkade vunte marem chudalsi vastundoonani ataniki bhayamgaa vundi. nemmadigaa kitiki vaddanunchi lechaadu shreedhar. jan tana edam chetito- aparna edama bhujanni mruduvugaa nimurutunnadu. adhi chusi, ollantaa tellu... jerrulu paakutunnatlanipinchi shreedhar ki. mundakkadi nunchi bayatapadatam manchidanipinchindataniki. anduke... mandekkuvayi addadiddamgaa padi dorlutunna vaalla madhya nunchi daari chesukuntu mellagaa talupu kesi posagadu. antalo chinna keka vinipinchindi aparna kantamnunchi. talupuki sameepangaa vellina shreedhar okkasari ulikipaatugaa venakki tirigaadu. appudu kanipinchina drushyaanni jeerninchukoleni shreedhar rendangallo jan ni sameepinchi, appativaraku gunde lothulo daachukunna aagrahaanni chetulloki thodukoni athani kalar patti bommanu lepinatlu paiki lepadu. "noo...noo...shreedhar... atanedo taagina maikamlo" ani aparna edho cheppaboindi. "taagina maikamlo nee ollantaa kasiga muddulu pettukuntunnadanta...antena?" nippulu chimmutunnatlugaa aparnakesi chustuu anna shreedhar- aa marukshaname tana chuupulni jan meedaki maralchi lagipetti athani aa chempalu, ee chempalu vaayinchi padesadu. okkasari aa hallo nissabdam perukupoyindi. ekkadivallakkada bigusukupoyaru. "raskel...soshal gaa moov avataniki, kaankshagaa daggaravvataaniki madhyanunna tedaani artham chesukoleni sthitilo lenu nenu. nuvvu aame jeevitaaniki pramoter kaavu-aame vruttike. mitimeeri pravartinchatam maryadena?" gaddistuu jan kallaloki suutigaa chustuu adigaadu shreedhar. "neekemiti nashtam...nenevaro telusa? nenu taluchukunte yem cheyagalano telusa?" jan kuudaa taggakunda shreedhar chetullonchi tana kalar vidipinchukune prayatnam chestu annadu kopanga. anthe...appudu shreedhar pidikili biginchi guddina gudduku kshanaallo jan mukkullonchi raktam pellubukindi. akkadunna andaruu aa hataatparinaamaaniki cheshtaludakki nilchundi poyaru. "nannu kodatava? neekenta dhairyam?" antuu hoonkarinchaadu jan. "ninnu kottataaniki dhairyam kuudaa kavala raskel! suxes ni enjay cheyatamante asabhyamgaa aadaalla sareeraalni tadamatam kaadu. maryaadagaa nee kaallu, chetulu needaggara pettukuntaanani haami yiste ninnu vadilesta." "ledante yem chestav?" binkamgaa adigaadu jan. anthe...aa marukshaname jan medapattukoni talupuvaraku teesukelli taluputiisi bayataku thosi- "idhi chestaanu-ilaa chestaanu. ardhamayindaa?" annadu shreedhar. tanalo marigipotunna aagrahaanni balavantaana anuchukuntu. jan ki tana paristhiti arthamayipoyinatlu edho gonukkuntu vellipoyaadu akkadinunchi. antaa kshanaallo jarigipoyina aa sanghatanaki ela reactavvalo akkadunna evariki artham kaaledu. kontasepatiki terukunna aparna kallalo sannani tadi. "ediyemaina nuvvala chesundavalasindi kademo shreedhar. atanu naaku, neeku gest. paipechu naa pramoter" nemmadigaa andi aparna. alanti retart aamenunchi vastundani vuuhimchani shreedhar niruttarudai poyadu aa kshanaane.
   * * * *
 eduru flat loo jarugutunna prati drushyaanni, opera glass dwara chustunna pooja(maalavika) teleeni aavedanaku lonayindi. shreedhar ni vaallantaa alaa himsinchatam aamekenduko aagrahaanni kuudaa teppinchindi. fon dwara shreedhar ni palakariddamante, evaro okaru nimisha nimishaaniki fones chestu daanni engage loo vunchutunnaaru. appatikappudu velli sridharni odaarchagaligite entha bavuntundani anipinchinaa, adhi kotta samasyalaku daariteeyochani, tanani taanu nigrahinchukundi. aina aame chuupulu maatram shreedhar flat meede vunnayi. antalo pooja fon ringayindi. aa time loo tanakevaru fon chestaaru? aalochistuu shreedhar flat kesi chusindi. dans brundamlooni oka vyakti fon loo maatlaadutunna drushyam kanipinchindi poojaki. fon lift chesi- "halo" andi. "nenu...nirmalani...nidra ravatam ledu. kindaki raakuudaduu... playing cards aadukundam" andi nirmala.